„მე არ ვაპირებ უკან დახევას. ეს ბრძოლა გაგრძელდება ბოლომდე. ერთი შემიძლია პირდაპირ ვთქვა, წიწილებს შემოდგომაზე ითვლიან. მე პირადად და არა მხოლოდ მე, ბატონი მალხაზი და ქალბატონი ელისო უკვე დიდი საფრთხის ქვეშ ვართ ამ ხელისუფლებისგან. ჩემს სიცოცხლეს, ფაქტია, რომ საფრთხე ემუქრება, მთელი სახელმწიფო აპარატი ცდილობს ჩემს განეიტრალებას იქიდან გამომდინარე, რომ ძალიან ბევრი ადამიანი ხელისუფლებაში არის ჩარეული ჩემი შვილის მკვლელობის საქმის გაყალბებაში“, -აღნიშნა სარალიძემ.